
“ENWAU Y PERSONAU. 


Thomas Lodwick, James Davies, John . David, Thomas 
Williams, William Grey, John Thomas, Thomas Thomas, 
Thomas Morris, Thomas Hart, Nathaniel Williams, John 
Anford, John Bevan, William Evans, John Daniel, 
William Roberts, He 'nry Wilkins, John Edwards, Thomas 
Richards, William Lewis, William Jones, Peter Sutton, 
Joseph Johner, Humpbrey Jenkins, David Mathews, 
Herbert Griffi tl ees Williams. (sef chwech ar hugain, oll 
yn briod, a chanddynt deuluoedd lawer.) David Grey, 
David Morgan. Hopkin Richards, Samuel Davies, Benja- 
min James, Eyân Morgan, William Hopkin, William 
Prosser, William Nicholas, John Tanner, Thomas Coxen, 
Joseph Stevens, Rees Williams, (sef tri- ar-ddego fechgyn 
ieuainc, y rhai oeddynt brif gynnaliaeth eu mamau.) 


Mon fynych y dygir newyddion 


Sy'n gwneuthur pob calon yn brudd, 
Damweiniau a.dirfawr golledion 
I glywed am danynt bob dydd ; 
Yr angau yn ysgar teuluoedd, 
A gwneuthur ugeiniau dan gur, 
A lleisiau'r amddifaid a'r gweddwon 
Yn peri rhyw brudd-der trwy'r tir. 

Y ddamwain gerllaw Aberafan 
A. dodda,.galonau o.ha'rn, 
Sef deugain ond un o law-weithwyr 
Ar unwaith ynmynedi'r farn, 
Y gwyr yn ymadael â'u gwragedd, 
Y tadau'n rhoi ffarwel i'r plant, 
A brodyr a garent eu gilydd 
Gymerwyd o'r bywyd i bant. 


Y gweithwyr aent allan y borau 
Heb deimlo.un dychryn na braw, 

Gan feddwl dychwelyd yn gynar, 
Heb dybied-fod angau gerllaw ; 

Ond yn y prydnawn daeth y newydd 
A glwyfodd galonau pob gradd, 

Fod agos i ddeugain 0 go/iers. 

Trwy'r ddamwain yu awr wedi'ulladd, 


Pan welid y cyrff yn dod fyny, 
Roedd rhai yn llewygu gerllaw, 

A lleisiau y gwragedd a'r mamau 
Yn toddi'r calonau difraw ; 

Roedd rhai wedi llosgi'n arswydus, 
A rhai wedi mogi yn lân, 

A gorchwyl anhawdd eu hadnabod 
Gan effaith cynddeiriog y tân. 


Fe redai y gwragedd mewn dychryn 
I edrych a welent eu gwyr, 

A*r mamau mewn lludded ac,ofnau 

A geisient eu meibion yn.wir ; 

Ond canfod eu hagwedd druenus 
A'u gwnaent yn alarus ì gyd, 
Y bywyd oedd wedi ymadael, 
A hwythauheb gâr yn.y byd. 


Fe drowd eu haneddau cysurus 
Yn llwm a thruenus eu gwedd, 
Yn lle bod yn llanw y cornel, 
'Doedd dim ond eu hebrwng i'r bedd ; 
Lle gynt y preswyliai gorfoledd, 
Yn awr yr oedd ochain a gwae, 
Y gadair yn wag oi pherchenog, 
_ A drysau pob anedd yn nghau. 


Y weddw yn wylo am ei phriod, 

A'r plentyn yn galw am ei dad, 
A'r fam wedi colli ei bachgen 

Yn wylo'n alarus trwy'r "wlad ; 
Perth'nasau mewn blinder a thrallod 

Am golli'u cydnabod teg wedd, 

A'r ardal.i gyd yn ei galar 

Am roddi'u cymdogion i'r bedd, 


Y plantant i'r drws yn y cyfnos 
I ddisgwyl dyfodiad eu tad, 
Ond nid ydyw swn ei gerddediad 
Yw meddwl yn rhoddi mwynhad ; 
Fe glyŵir y gwaith yn ei drydar, 
Fe welir y ffwrnes yn fflam, 
Ond tad nid yw'n dychwel tuag adref, 
Rhaid byw yn nghyfeillach eu mam. 











Mae tref Aberafan:mewn galar, > 
Ni welwyd fath alar cyn hyn, 
Cysuron yn llwyr wedi 'madael,: 
Och'neidio ac wylo trwy'r glyn; ; 
Ugeiniau a daflwyd i dlodi, 
Cypbyrddau yn wag heb ddim bwyd, 
Y galon o'r braidd wedi'i thori, 
A'r gwyneb gan ddagrau yn llwyd. 


O, Gymry, g ewrandwch ar eu cwynion, 
_ Os deuant ryw bryd at eich dor, 
Cyfrenwch i'r rhai'n mewn cyfyng gder 
Ryw ran o gyflawnder eich stor ; 
Cyflymwch i sychu eu dagrau, 
Rhowch nodded i'r egwan a'r tlawd, 
Y gwaelaf a'r gwanaf'o honynt 
A ddeilliant i gyd o'r un cnawd. ' 


Cysurwch, cysurwch y gweddwon, | 
A phorthwch y mamau sydd flin, " 
Dilladwch y crwytraid amddifad 
Wynebant y gwyntoedd a'r hin ; 
“Mae gwobr i bawb mewn addewid 
Am roddi elusen ir tlawd, o 
Am hyny cyfrenwch, cyfrenwch, 
Bydd Orist i chwi'n gar ac yn frawd 








